Pirkimo dokumentų

1 priedas
ATLIEKŲ PRIE BENDRO NAUDOJIMO KONTEINERIŲ SURINKIMO IR JŲ SUTVARKYMO PASLAUGŲ TEIKIMO TECHNINĖ SPECIFIKACIJA

1 SKYRIUS 
PAGRINDINĖS SĄVOKOS

1.1. Atliekos – prie bendro naudojimo mišrių komunalinių atliekų surinkimo konteinerių ir 5 m spinduliu aplink juos (ar aikšteles), šį atstumą skaičiuojant nuo konteinerių (aikštelės) išorinės dalies krašto, esančios atliekos.

1.2. Atliekų turėtojas – komunalinių atliekų gamintojas arba asmuo (fizinis, juridinis asmuo ar kitas ūkinis subjektas) Savivaldybės teritorijoje, turintis komunalinių atliekų bei yra apmokestintas vietine rinkliava. 
1.3. Konteineris – mišrių komunalinių atliekų rinkimo iš Atliekų turėtojų priemonė, kurią aptarnauja Mišrių komunalinių atliekų surinkimo ir transportavimo į jų sutvarkymo vietas paslaugos teikėjas.
1.4. Pasiruošimo laikotarpis – pasiruošimo paslaugos teikimui laikotarpis, nurodytas Sutartyje ir Techninėje specifikacijoje. 
1.5. Paslauga – paslaugos teikėjo vykdoma Atliekų prie bendro naudojimo mišrių komunalinių atliekų  konteinerių surinkimo Savivaldybės teritorijoje sutvarkymo paslauga.
1.6. Paslaugos teikėjas – atliekų tvarkytojas, kuris pagal sutartį su Perkančiąja organizacija/Administratoriumi teikia atliekų prie bendro naudojimo mišrių komunalinių atliekų surinkimo konteinerių surinkimo Savivaldybės teritorijoje ir jų sutvarkymo paslaugą. 
1.7. Nurodymas/ užsakymas - paslaugos teikėjo vykdoma Atliekų prie bendro naudojimo mišrių komunalinių atliekų surinkimo konteinerių Savivaldybės teritorijoje pagal Perkančiosios organizacijos/Administratoriaus nurodymą iš Perkančiosios organizacijos/Administratoriaus nurodytų bendro naudojimo Konteinerių stovėjimo vietų sutvarkymo papildomo užsakymo paslauga.
1.8. Perkančioji organizacija/Administratorius – UAB Panevėžio regiono atliekų tvarkymo centras/PRATC.
1.9. Savivaldybė – Rokiškio rajono savivaldybė.
1.10. Sunkiai pravažiuojama teritorija – atliekų surinkimo automobiliui dėl blogos kelio dangos ar šalikelėje augančių medžių, kelio užstatymo transporto priemonėmis, pastatytų statinių ar kitų panašaus pobūdžio aplinkybių sunkiai pravažiuojama teritorija/gatvė/kelias. 
1.11. Kitos šiose Techninėse specifikacijose vartojamos sąvokos yra suprantamos taip, kaip jos yra apibrėžtos Lietuvos Respublikos atliekų tvarkymo įstatyme ir kituose galiojančiuose teisės aktuose.

2 SKYRIUS

PASLAUGOS TEIKIMO APIMTYS

2.1. Atliekų, prie bendro naudojimo mišrių komunalinių atliekų surinkimo konteinerių, surinkimo Savivaldybės teritorijoje ir jų sutvarkymo paslauga apima: 
2.1.1. atliekų, prie bendro naudojimo mišrių komunalinių atliekų surinkimo konteinerių, surinkimą vykdant apvažiavimus pagal grafiką;
2.1.2. atliekų, prie bendro naudojimo mišrių komunalinių atliekų surinkimo konteinerių, surinkimą pagal Perkančiosios organizacijos/Administratoriaus nurodymą/užsakymą;
2.1.3. surinktų atliekų pagal galiojančių teisės aktų reikalavimus sutvarkymą, pateikiant Perkančiajai organizacijai/Administratoriui atliekų sutvarkymą įrodančius dokumentus; 

2.2. Nuo Paslaugos teikimo pradžios, visą Sutarties galiojimo laikotarpį, Paslaugos teikėjas privalo užtikrinti nenutrūkstamą paslaugos teikimą visoje Savivaldybės teritorijoje. 

2.3. Vykdydamas veiklą Paslaugos teikėjas privalo vadovautis Lietuvos Respublikos aplinkos ministro įsakymu patvirtintais Minimaliais komunalinių atliekų tvarkymo paslaugos kokybės reikalavimais. 

2.4. Paslaugos teikėjas Paslaugą teikia vietose, nurodytose pirkimo dokumentų Priede Nr. 2  „Aptarnaujama teritorija ir atliekų surinkimo priemonių vietos“ ir Priede Nr. 3 „Aptarnaujama teritorija ir atliekų surinkimo priemonių vietos“.
3 SKYRIUS

PASLAUGOS TEIKIMO TRUKMĖ IR TERMINAI

3.1. Paslaugos teikimo laikotarpis – 24 (dvidešimt keturių) mėnesių laikotarpiui nuo Sutarties įsigaliojimo dienos (įskaitant numatomą pasiruošimo paslaugų teikimui terminą). 

3.2. Perkančiajai organizacijai/Administratoriui Paslaugų teikimo laikotarpiu nupirkus Paslaugų už mažiau kaip 70 procentų Pradinės sutarties vertės, Paslaugų teikimo laikotarpis abipusiu Šalių sutarimu gali būti pratęsiamas ne ilgesniems kaip 6 (šešių) mėnesių laikotarpiams. Bendras Paslaugų teikimo laikotarpis, įskaitant pratęsimus, negali būti ilgesnis nei 36 (trisdešimt šeši) mėnesiai, skaičiuojant nuo Pirkimo sutarties įsigaliojimo datos. 
3.3. Paslaugų teikėjui suteikiamas pasiruošimo Paslaugų teikimui terminas (toliau – Pasiruošimo terminas) – 5 darbo dienos, skaičiuojant nuo Pirkimo sutarties įsigaliojimo dienos. Pasiruošimo Paslaugų teikimui terminas nepratęsiamas.
3.4. Paslaugos teikėjas turi pradėti teikti Paslaugą visoje Savivaldybės teritorijoje praėjus ne daugiau kaip 5 darbo dienos nuo Sutarties įsigaliojimo dienos.

                  3.5. Paslaugų teikėjas turi užtikrinti, kad Pirkimo sutarties nutraukimo prieš terminą atveju Paslaugos teritorijoje bus nepertraukiamai teikiamos 90 dienų nuo oficialaus įspėjimo/pranešimo apie Pirkimo sutarties nutraukimą pateikimo perkančiajai organizacijai dienos. Ši sąlyga negalioja Pirkimo sutarties pasibaigimo atveju bei sutartį nutraukiant dėl esminio sutarties sąlygų pažeidimo.
4 SKYRIUS

GALIMOS PASLAUGOS TEIKIMO RIZIKOS

4.1. Paslaugos teikimo metu galimos rizikos: 

4.1.1. Teisės aktų, reglamentuojančių reikalavimus Paslaugos teikimui, pasikeitimai;  

4.1.2. Nevienodas Atliekų kiekis kiekvieno apvažiavimo pagal grafiką ar Perkančiosios organizacijos/Administratoriaus nurodymą metu; 

4.1.3   Aptarnaujamų aikštelių skaičius per Paslaugos teikimo laikotarpį gali keistis;

4.1.4. Perkančiosios organizacijos/Administratoriaus nurodytų dėl poreikio surinkti Atliekų sistemiškumo ir maršruto nenuspėjamumas;

4.1.5. Atliekų kiekis per Paslaugos teikimo laikotarpį gali keistis: galimi sezoniniai susidarančių atliekų kiekių pokyčiai, taip pat jų pokyčiai keičiantis komunalinių atliekų turėtojų įpročiams.
4.2. Paslaugos teikėjas, teikdamas Paslaugą pagal Sutartį, turi atsižvelgti į šias galimas rizikas.  

5 SKYRIUS

PASIRUOŠIMAS PASLAUGOS TEIKIMUI

5.1. Paslaugų teikėjui suteikiamas Pasiruošimo terminas, kaip nurodyta 3.3. punkte. Ne vėliau kaip per 2 (dvi) darbo dienas nuo Pirkimo sutarties įsigaliojimo dienos Administratorius turi perduoti Paslaugų teikėjui naujausią turimą informaciją ir duomenis atliekų konteinerių pastatymo ir (arba) naudojimo vietas (jų adresus ir (arba) koordinates) bei kitą Paslaugų teikėjui reikalingą informaciją, kuri būtina pasiruošti teikti Paslaugas.
5.2. Paslaugos teikėjas iki pasiruošimo paslaugos teikimui termino pabaigos turi:
5.2.1. raštu Perkančiajai organizacijai/Administratoriui pateikti visų darbuotojų, kurie bus atsakingi už Paslaugos teikimą, duomenų perdavimą, skundų (prašymų) nagrinėjimą ir registravimą, ataskaitų pateikimą, kontaktinius duomenis (vardus, pavardes, pareigas, telefonų numerius, elektroninio pašto adresus). 

5.2.2. pateikti Perkančiajai organizacijai/Administratoriui pasiruošimo paslaugos teikimui aktą (toliau – aktą), kuriame nurodoma informacija:

5.2.2.1. transporto priemonių ir įrangos sąrašas su jų techniniais rodikliais, nurodant, ar jos yra teikėjo nuosavos ar valdomos nuomos, panaudos ar kt. sutarčių pagrindu, pridedant tokių sutarčių kopijas bei sąraše nurodytų autotransporto priemonių galiojančių registracijos liudijimų tinkamai patvirtintas kopijas;

5.2.2.2. Paslaugos teikėjo pažyma, patvirtinanti, kad transporto priemonėse įrengtos veikiančios geolokacinės sistemos ir vaizdo registratoriai;

5.2.2.3. Paslaugų teikėjo patvirtinimas apie pasirengimą teikti Paslaugą, atitinkančią visus techninės specifikacijos reikalavimus.

5.3. Įvykus įvykiams, kurie trukdo tinkamai pasiruošti Paslaugos teikimui, būtina nedelsiant apie tai informuoti Perkančiąją organizaciją/Administratorių ir imtis visų galimų veiksmų problemoms išspręsti.

5.4. Šalims pasirašius pasiruošimo paslaugos teikimui aktą, laikoma, kad Paslaugos teikimui pasiruošta tinkamai. 

5.5. Nepasirašius pasiruošimo Paslaugos teikimui akto dėl Paslaugos teikėjo kaltės, laikoma, kad Paslaugai nepasiruošta, o Perkančioji organizacija/Administratorius turi teisę be atskiro įspėjimo vienašališkai nutraukti Sutartį.

6 SKYRIUS 

ATLIEKŲ SURINKIMAS IR SUTVARKYMAS
6.1. Paslaugos teikėjas turi užtikrinti Atliekų surinkimą ir surinktų Atliekų sutvarkymą šioje specifikacijoje nustatyta tvarka.

6.2. Paslaugos teikėjas privalo teikdamas Paslaugą surinkti visas atliekas išskyrus tas atliekas, kurioms surinkti bendro naudojimo konteinerių aikštelėse yra pastatyti atliekų surinkimo konteineriai, šias atliekas Paslaugos teikėjas privalo sumesti į joms skirtus konteinerius:

6.2.1. esančias 5 metrų spinduliu, skaičiuojant nuo kiekvieno Konteinerio (Konteinerių aikštelės) išorinės kraštinės, ir palikti švarią Konteinerių stovėjimo vietą (Konteinerių aikštelę).

6.2.2. pagal Perkančiosios organizacijos/Administratoriaus nurodymą iš konkrečių bendro naudojimo Konteinerių aikštelių vizualiai matomas ne mišrias komunalines atliekas.

6.3. Darbo dienomis nuo 22.00 val. iki 7.00 val. Atliekos gali būti renkamos tik Paslaugų teikėjui gavus raštišką Administratoriaus sutikimą. Šiuo paros metu Atliekos gali būti renkamos tik nekeliant triukšmo, netrikdant kitų asmenų ramybės ir poilsio ar darbo.
6.4. Atliekos savaitgaliais ir švenčių dienomis negali būti renkamos anksčiau kaip 10.00 val. ir vėliau kaip 18.00 val.; kitu laiku – galima.
6.5. Paslaugų teikėjas, teikdamas Paslaugas, privalo laikytis atliekų tvarkymą, triukšmo prevenciją viešosiose vietose reglamentuojančių ir kitų teisės aktų reikalavimų.
6.6. Atliekos surenkamos apvažiuojant Konteinerių stovėjimo vietas pagal grafiką:
6.6.1. Rokiškio r. prie bendro naudojimo konteinerių stovėjimo vietas – 1 k./sav. (vieną kartą per savaitę) (Aikštelių sąrašas pateikiamas Priede Nr. 2 „Aptarnaujama teritorija ir atliekų surinkimo priemonių vietos“.
6.6.2. Rokiškio r. prie bendro naudojimo konteinerių stovėjimo vietas – 2 k./mėn. (du kartai per mėnesį) (Aikštelių sąrašas pateikiamas Priede Nr. 2 „Aptarnaujama teritorija ir atliekų surinkimo priemonių vietos“).
6.7. Konteinerių stovėjimo vietų apvažiavimo grafikas Paslaugos teikėjo iniciatyva esant poreikiui gali būti tikslinamas ir keičiamas tik ne vėliau kaip prieš 14 (keturiolika) kalendorinių dienų suderinus su Perkančiąja organizacija/Administratoriumi. Kiekvienais kalendoriniais metais grafikas turi būti suderintas su Perkančiąja organizacija/Administratoriumi iki gruodžio 1 d. 
6.8. Perkančiosios organizacijos/Administratoriaus iniciatyva Konteinerių stovėjimo vietų apvažiavimo grafikas tikslinamas, apie tokį sprendimą Paslaugos teikėjui pranešant raštu. Paslaugos teikėjas privalo per 10 (dešimt) darbo dienų nuo raštiško pranešimo iš Perkančiosios organizacijos/Administratoriaus gavimo dienos įvykdyti Perkančiosios organizacijos/Administratoriaus nurodymą dėl grafiko keitimo ir pateikti Perkančiajai organizacijai/Administratoriui pakeistą grafiką suderinimui.

6.9. Paslaugos teikėjas privalo surinkti Atliekas pagal Perkančiosios organizacijos/Administratoriaus atskirą nurodymą/užsakymą. Nurodymas/užsakymas apima atliekų surinkimą ir sutvarkymą iš vienos (priede Nr. 2 ir Nr. 3) bendro naudojimo Konteinerių aikštelės:
6.9.1. surinkimas ir sutvarkymas bendro naudojimo konteinerių aikštelės – ne daugiau kaip 6 užsakymai/nurodymai per metus. Apie tokį poreikį Paslaugos teikėjui pranešama pateikiant užsakymą el. paštu (Aikštelių sąrašas pateikiamas Priede Nr. 2 „Aptarnaujama teritorija ir atliekų surinkimo priemonių vietos“ ir Priede Nr. 3 „Aptarnaujama teritorija ir atliekų surinkimo priemonių vietos“).
6.10. Atliekos pagal Perkančiosios organizacijos/Administratoriaus nurodymą turi būti surenkamos ne vėliau kaip per 2 (dvi) darbo dienas nuo Perkančiosios organizacijos/Administratoriaus užsakymo pateikimo. 

6.11. Perkančiosios organizacijos/Administratoriaus užsakymai Paslaugos teikėjui formuluojami turimos informacijos apie faktinį Paslaugos teikimo poreikį pagrindu (Mišrių komunalinių atliekų surinkimo ir transportavimo į jų sutvarkymo vietas paslaugos teikėjų duomenys apie aplink Konteinerius paliktas/esančias Atliekas, pateikiami Atliekų surinkimo, monitoringo ir logistikos programinės įrangos, kontrolinių patikrinimų, nusiskundimų ir kt. pagrindu). 

6.12. Surenkamos Atliekos turi būti sutvarkomos vadovaujantis šios Techninės specifikacijos nuostatomis, kaip nurodyta Savivaldybės atliekų tvarkymo taisyklėse, laikantis jų ir kitų teisės aktų reikalavimų, jei Perkančioji organizacija/Administratorius nenurodo kitaip. Šių atliekų pridavimo ir/ar sutvarkymo mokesčiai yra įskaičiuojami į Pasiūlymo kainą ir Perkančiosios organizacijos/Administratoriaus Paslaugos teikėjui papildomai nebus kompensuojami (už Paslaugos teikimą mokamas tik Sutartyje nustatyti įkainiai (kaina)).
6.13. Paslaugos teikimo metu (surenkant Atliekas) identifikavus mišrias komunalines atliekas, Paslaugos teikėjas turi patalpinti jas į Konteinerį(-ius). 
6.14. Paslaugos teikėjas privalo pateikti duomenis - komunalinių atliekų surinkimo konteinerių aikštelių nuotraukas prieš atliekų surinkimą ir po atliekų surinkimo realiu laiku (su tam tikra sistemine paklaida) į Paslaugos teikėjo ir Perkančiosios organizacijos/Administratoriaus naudojamą informacinę sistemą. Nuotraukose turi matytis visa komunalinių atliekų surinkimo konteinerių aikštelė (ne jos dalis). Nepateikus prašomų duomenų Perkančioji organizacija/Administratorius turi teisę taikyti Sutartyje numatytas sankcijas. 
7 SKYRIUS  
ATLIEKŲ SURINKIMO IR TRANSPORTAVIMO PRIEMONĖS

7.1. Paslaugų teikėjas turi užtikrinti, kad sugedus bet kuriam atliekų surinkimo automobiliui, jis būtų pakeistas kitu atliekų surinkimo automobiliu, atitinkančiu techninės specifikacijos reikalavimus.
7.2. Paslaugos teikėjas teikia Paslaugą naudodamasis savo transporto priemonėmis (priklausančiomis Paslaugos teikėjui nuosavybės teise arba kitais teisiniais pagrindais). Transporto priemonių, kuriomis surenkamos ir transportuojamos atliekos, galingumas ir talpa turi būti tokie, kad tiktų susidarančiam atliekų kiekiui surinkti bei pervežti ir būtų pritaikyti prie Savivaldybės infrastruktūros.

7.3. Paslaugų teikėjas privalo užtikrinti, kad iš sunkiai pravažiuojamų teritorijų Atliekos bus renkamos atitinkamų charakteristikų (gabaritų, manevringumo, talpos ir t.t.) transporto priemonėmis – atliekų surinkimo automobiliais, galinčiais pravažiuoti sunkiai pravažiuojamais keliais ir gatvėmis, teritorijomis, negadinant kelio dangos, nepažeidžiant želdynų ir pan.
7.4. Paslaugų teikėjas turi tinkamai prižiūrėti ir dezinfekuoti atliekų surinkimo automobilius pagal gamintojo pateiktą priežiūros vadovą. Paslaugos privalo būti teikiamos tik švariais ir tvarkingais atliekų surinkimo automobiliais.
7.5. Transporto priemonės turi atitikti Lietuvos Respublikoje galiojančius techninius reikalavimus, techniškai tvarkingos ir apdraustos privalomuoju civilinės atsakomybės draudimu. 

7.6. Visose transporto priemonėse, kuriomis surenkamos ir transportuojamos atliekos, privalo būti sumontuotos geolokacijos  kaip nurodyta specifikacijos 8 skyriuje.

7.7. Ant kiekvienos transporto priemonės, kuria surenkamos ir transportuojamos atliekos, turi būti pateikta informacija apie Paslaugos teikėją (įmonės pavadinimas, adresas, telefono numeris).

7.8. Transporto priemonių vairuotojai turi laikytis visų kelių eismo taisyklių ir nuostatų, susijusių su automobilių vairavimu ir važiavimu visuomeniniais ir privačiais keliais, įskaitant apribojimus aukščiui, pločiui ir svoriui. Kelių sąlygos ir važiavimo apribojimai, tokie kokius pagrįstai galima numatyti ir kokių protingai galima tikėtis, nebus laikomi pateisinamomis aplinkybėmis paslaugai neteikti, prašyti papildomo apmokėjimo ar kompensacijos.
7.9. Visos Atliekų surinkimą ir transportavimą vykdančios transporto priemonės privalo turėti vaizdo registratorius, fiksuojančius kiekvieną Paslaugos suteikimo faktą (kad būtų matoma teritorija aplink transporto priemonę, įskaitant atliekų surinkimo faktą) ir išsaugančios vaizdo įrašą ne trumpiau kaip 14 kalendorinių dienų. Perkančiajai organizacijai/Administratoriui turi būti suteikta tiesioginė nuolatinė prieiga prie transporto priemonių darbo teikiant Paslaugas metu užfiksuotos vaizdo medžiagos stebėjimo ir jos istorijos peržiūrėjimo (jeigu vaizdo stebėjimo sistema veikia užfiksuoto vaizdo perdavimo ryšio kanalais principu) arba medžiaga pateikiama Perkančiajai organizacijai pareikalavus (jeigu vaizdo stebėjimo sistema veikia duomenų išsaugojimo įrenginio atmintyje principu).

8 SKYRIUS 
REIKALAVIAMAI TRANSPORTO PRIEMONIŲ GEOLOKACIJOS ĮRANGAI
8.1. Transporto priemonių, aptarnaujančių perkančiosios organizacijos priskirtą teritoriją, geolokacijos duomenys turi būti pateikiami realiu laiku (ne didesniu nei 20 min. vėlavimu (su tam tikra sistemine paklaida)). Geolokacijos duomenų stebėjimo sistemoje turi būti galimybė matyti ir panaudoti ne mažiau nei šiuos duomenis ir funkcijas:

8.1.1. Transporto priemonės numeris;

8.1.2. Data ir laikas;

8.1.3. Vietos koordinatė pagal GPS;

8.1.4. Automobilio judėjimas realiu laiku (lokacija, judėjimo greitis, kryptis) su atvaizdavimu žemėlapyje, įskaitant sustojimus;

8.1.5. Automobilio judėjimo duomenų istorija (maršrutas, važiavimo ir sustojimo laikas) už ne trumpesnį kaip 1 mėnesio laikotarpį;
8.1.6. Ataskaitos su filtravimu pagal transporto priemonę/-es, datą, laiką apie nuvažiuotus kiekvienos transporto priemonės atstumą, sustojimų skaičių, kelionės trukmę ir pan. su judėjimo duomenimis susijusiomis aplinkybėmis. 

8.2. Paslaugos teikėjas yra atsakingas už abiejų Paslaugos teikėjo geolokacijos sistemos ir Perkančiosios organizacijos/Administratoriaus atliekų surinkimo, monitoringo ir logistikos programinių įrangų suderinimą. 
8.3. Teikiamos paslaugos kontrolės vykdymui, Paslaugos teikėjas privalo neatlygintinai nuolat teikti Perkančiajai organizacijai/Administratoriui žiniatinklio paslaugas (angl. web service). 

8.4 Teikiamos paslaugos kontrolės vykdymui, Paslaugos teikėjas privalo nuolat teikti informaciją apie kiekvienos aikštelės sutvarkymą, įkeliant į sistemą kiekvienos aikštelės fotofiksacijas (prieš/po aptarnavimo). Į informacinę sistemą turi būti įkeltos ne mažiau kaip dvi kiekvienos aptarnaujamos aikštelės nuotraukos; 
8.5. Paslaugos teikėjas turi užtikrinti, kad naudojamos geolokacijos sistemos duomenys būtų perduodami realiu laiku (su tam tikra sistemine paklaida) ir juos Perkančioji organizacija/Administratorius galėtų apdoroti/stebėti/kontroliuoti naudodama Atliekų surinkimo, monitoringo ir logistikos programinę įrangą. Perkančioji organizacija/Administratorius naudojama programinė įranga, kurios kūrėjo duomenys prieinami http://www.tps.lt.
9 SKYRIUS

RYŠIO PALAIKYMAS SU PERKANČIĄJA ORGANIZACIJA/ADMINISTRATORIUMI

9.1. Prieš pradėdamas paslaugos teikimą, Paslaugos teikėjas pateikia Perkančiajai organizacijai/Administratoriui informaciją apie atsakingų asmenų, su kuriais galima palaikyti ryšį, telefono numerius ir elektroninio pašto adresus. 

9.2. Paslaugos teikimo metu, pagal poreikį gali būti organizuojami Paslaugos teikėjo, Perkančiosios organizacijos/Administratoriaus ir Savivaldybės pasitarimai Sutarties vykdymo klausimams aptarti. Pasitarimų tikslas: problemų ir numatomų rizikų išankstinis identifikavimas ir joms pašalinti reikalingų priemonių nustatymas, skundų aptarimas ir įvertinimas, geresnės paslaugos teikimo kokybės užtikrinimas bei kitų, su paslaugos teikimu susijusių klausimų aptarimas. 

10 SKYRIUS

 PASLAUGOS TEIKĖJAS IR PASLAUGOS TEIKĖJO PERSONALAS. DARBO SAUGA

10.1. Paslaugos teikėjo personalą sudaro Paslaugos teikėjo darbuotojai. Už jų elgesį darbo metu atsako Paslaugos teikėjas.

10.2. Transporto priemonių, surenkančių atliekas, vairuotojai turi būti tvarkingi, vilkėti vienodas uniformas, ant kurių turi būti paslaugą teikiančios įmonės simbolika. Paslaugos teikėjas, prieš įsigaliojant Sutarčiai, turi informuoti Perkančiąją organizaciją/Administratorių, kokia uniforma bus dėvima, kokie jos išskirtiniai ženklai.

10.3. Paslaugos tiekėjas, jei būtina, laikinai keisdamas darbuotojus, turi užtikrinti, kad paslaugos kokybė nesikeistų dėl švenčių, darbuotojų atostogų, ligų ar kitais atvejais. Darbuotojai, pagal darbo specifiką turintys bendrauti su atliekų turėtojais, privalo suprasti, skaityti ir kalbėti lietuviškai.
10.4. Paslaugos teikėjo personalas privalo laikytis darbų saugos, kelių eismo taisyklių, pagarbaus elgesio, aplinkos apsaugos taisyklių. 

11 SKYRIUS

PASLAUGOS TEIKĖJO ATASKAITŲ PATEIKIMO TVARKA

11.1. Paslaugos teikimo metu Paslaugos tekėjas turi pateikti ataskaitas: 

11.1.1. Pasiruošimo paslaugos teikimui ataskaitą; 

11.1.2. Paslaugos teikimo savaitinę ataskaitą;

11.1.3. Paslaugos teikimo mėnesio ataskaitą; 

11.1.4. Paslaugos teikimo metinę ataskaitą; 

11.2. Pasiruošimo paslaugos teikimui ataskaitoje, kuri turi būti pateikta iki Pasiruošimo laikotarpio pabaigos, pateikiama ši informacija: 

11.2.1. visų darbuotojų, kurie atsakingi už Paslaugos teikimą, duomenų perdavimą, ataskaitų pateikimą, telefonų numerius, fakso ir elektroninio pašto adresai; 

11.2.2. Paslaugų teikimo mėnesio ir metinių ataskaitų, aktų formos ir turiniai; 

11.2.3. patikslintos Konteinerių pastatymo vietos (esant pokyčiams Paslaugos teikimo laikotarpiu);
11.2.4. raštiškas patvirtinimas, kad visose transporto priemonėse, kuriomis surenkamos ir transportuojamos atliekos, įrengta geolokacijos sistema ir jos veikimas suderintas su Perkančiosios organizacijos/Administratoriaus programine įranga (transporto priemonės geolokacijos sistemos duomenis Perkančioji organizacija/Administratorius gali apdoroti/stebėti/kontroliuoti naudodamas Atliekų surinkimo, monitoringo ir logistikos programinę įrangą), įrengti vaizdo registratoriai ir Perkančiajai organizacijai/Administratoriui suteikta tiesioginė nuolatinė prieiga prie transporto priemonių, darbo teikiant Paslaugas metu, užfiksuotos vaizdo medžiagos stebėjimo ir jos istorijos peržiūrėjimo (jeigu vaizdo stebėjimo sistema veikia užfiksuoto vaizdo perdavimo ryšio kanalais principu);

11.2.5. kita Perkančiosios organizacijos/Administratoriaus papildomai pareikalauta informacija. 

11.3. Paslaugos teikimo savaitinėje ataskaitoje, kuri teikiama kiekvieną savaitę, pateikiami duomenys apie surinktą atliekų kiekį;
11.4. Paslaugos teikimo mėnesio ataskaitoje, kuri teikiama už kiekvieną mėnesį iki kito mėnesio 5 dienos, pateikiama informacija (ne mažiau kaip) apie Paslaugą: 

11.4.1. duomenys apie per mėnesį įvykdytų Perkančiosios organizacijos/Administratoriaus užsakymų skaičių; 

11.4.2. duomenys apie per mėnesį neįvykdytų Perkančiosios organizacijos/Administratoriaus užsakymų skaičių, nurodant jų neįvykdymo priežastis ir pagrindžiančias aplinkybes; 

11.4.3. duomenys apie surinktų atliekų kiekius;

11.4.4. duomenys apie sutvarkytų atliekų kiekius;
11.4.5. duomenys apie surinktus, bet nesutvarkytus atliekų kiekius;

11.4.5. kita Perkančiosios organizacijos/Administratoriaus pareikalauta informacija.

11.5. Paslaugos teikimo metinėse ataskaitose, kurios teikiamos iki kitų metų sausio 15 dienos, pateikiama ne mažiau kaip: 

11.5.1. duomenys apie per metus įvykdytų Perkančiosios organizacijos/Administratoriaus užsakymų skaičių; 

11.5.2. duomenys apie per metus neįvykdytų Perkančiosios organizacijos/Administratoriaus užsakymų skaičių, nurodant jų neįvykdymo priežastis ir pagrindžiančias aplinkybes; 

11.5.3. duomenys apie per metus surinktų atliekų kiekius; 

11.5.4. duomenys apie per metus sutvarkytų atliekų kiekius;

11.5.5. kita Perkančiosios organizacijos/Administratoriaus pareikalauta informacija. 

11.6. Visos Paslaugos teikėjo ataskaitos teikiamos elektronine forma, po vieną vienetą Perkančiajai organizacijai/Administratoriui. Ataskaitose visi duomenys pateikiami lentelėse. Elektroninė forma ataskaita pateikiama Excel formatu. Perkančioji organizacija/Administratorius patvirtina ataskaitas, kurioms reikalingas patvirtinimas, per 10 (dešimt) darbo dienų.

